100 BIMANEESCHE TEXTEN. 



Bumi renda udja matabai-na rundu, 



na-i!ja-itja-ku neè-na sarendo, 



wati-da wara óne-na na-waü-ra mbau rondo, 



simpa-simpa tópo-na neè-na rampa. 



Indo kapo mbangi-ta manae bata djuru, 



satoi mpa lai-na labo bata djero, 



wati-da nggari-na ra-waü djoro, 



duwa-na ede doü mawaü-ra djoro. 



Sa-buwa doü manae tangara kai bata dadi, 



au-au-dn rawi-na mataki dida-na, 



wara mpara mandai dödo-na ro mandai dida-na, 



lampa rawi pala na-waü-ra doda-na. 



Nira-pu pala ompu nenti möne toi, 



wati mpada romo waü-na tuu, 



deï woha taï hampa tatuu-na, 



na-waü-ra ngeu dei hawo laa. 



Ai töpo-na-ra nèfa-mu, doü mambure, 



duniya ahera, ai-na-ra tjaü-mu kabare, 



dosa labo haram, ai-na tjaü-mu mbure; 



mu-ndadi bóte baro dei sera Bare. 



Indo kapo beti raa-lara na-waü-ra mbèko, 



dosa pala na-mbóto-ra mawaü biko-bako, 



doü manenti sara na-waü-ra luku-lèko, 



doü dei ade dana ro rasa na-waü-ra tjiko-tjako. 



Kampasu ra-waü tóho na-waü-ra mbentjo, 



parada sara na-waü-ra sarótjo, 



nggalii ra-wöle na-waü mpara sarötju, 



ndadi mpara ai ake mböto-ra doü maritju. 



Djangka raa-tóho-sa pala na-waü-ra tere, 



na-waü-ra dóo poda dei raa-katari, 



mbuka-na ra-nggahi ndadi lowa weya pateri, 



leli ro lelo-na na-waü-ra une mbohi katiri. 



Kanahu-na weki ndadi lao ndai anakoda, 



ampo-sa eli-ku na-ndede póda, 



une doü maweli wati kóne raa-fada, 



ai ake-pu, pala-ni, waü mpudu pöda. 



Anakoda-sa na-waü-ra kidi-köda, 



sara ro nara-na na-waü-ra kóda-kada, 



mai sara sura raa-waa doü Balanda, 



na-waü mpara karakèdo ade-na, na-kakida. 



Kanahu-du weki-na ndai anakoda dae Malónga, 



labo siya pala doü niadèse nèfa ro mènga, 



